stanford-oval/wikipedia huggingface dataset:
สะใภ้ (นวนิยาย)

| สะใภ้ |
| --- | --- |
เขียนโดย: นันทนา วีระชน
แสดงนำ: สะใภ้ (ภาพยนตร์ พ.ศ. 2529) สินจัย หงษ์ไทย อภิชาติ หาลำเจียก ศรินทิพย์ ศิริวรรณ แม่ผัวมหาภัยกับสะใภ้สารพัดพิษ (สะใภ้) (ละคร พ.ศ. 2534) ลีลาวดี วัชโรบล บดินทร์ ดุ๊ก ดวงตา ตุงคะมณี สะใภ้ปฏิวัติ (ละคร พ.ศ. 2541) วฤนดา สมศิริ วรุฒ วรธรรม ปิยะมาศ โมนยะกุล สะใภ้ใจเด็ด (ละคร พ.ศ. 2552) กรรณาภรณ์ พวงทอง อัษฎาวุธ เหลืองสุนทร ดวงดาว จารุจินดา แม่ผัวตัวร้าย สะใภ้ตัวแสบ (ละคร พ.ศ. 2557) กชกร ส่งแสงเติม กรศรัณย์ ไตรศรีศิลป์ ปนัดดา โกมารทัต
ออกอากาศ
เครือข่าย: ช่อง 5 (พ.ศ. 2534)  ช่อง 7 (พ.ศ. 2541, พ.ศ. 2552  ช่องจ๊ะทิงจา (พ.ศ. 2557)
สะใภ้ คือชื่อ นวนิยายไทย ที่แต่งเรื่องโดยคุณนันทนา วีระชน โดยเป็นบทประพันธ์สะท้อนสังคมของชีวิตครอบครัวในปัจจุบัน ว่าด้วยปัญหาชีวิตระหว่าง แม่ผัว กับ ลูกสะใภ้ จึงถูกนำมาทำเป็นภาพยนตร์และละครโทรทัศน์อยู่หลายครั้ง โดยใช้ชื่อแตกต่างกัน  เดิมมีชื่อเรื่องว่า "สะใภ้ทาส"
สะใภ้ กล่าวถึงในสังคมไทยทุกยุคทุกสมัย คำว่า แม่ผัวลูกสะใภ้ บางครอบครัวเปรียบเหมือนดั่งขมิ้นกับปูน นวนิยายเรื่องนี้เป็นเรื่อราวของศรี ลูกสะใภ้ที่โดนแม่ผัวโขกสับต่างๆนานา จนล้มป่วยและเสียชีวิตลง จนกระทั่งภาวิณี หรือ เภา น้องสาวของศรีต้องจำใจมาเป็นสะใภ้แทนพี่สาว เพื่อทวงสิทธิการเป็นลูกสะใภ้และปกป้องหลานของเธอ จนเหตุการณ์ต่างๆ ผ่านเข้ามามากมาย ทำให้ทั้งสองเข้าใจกันในที่สุด
การสร้างในรูปแบบต่างๆ

นวนิยายเรื่อง "สะใภ้" ได้รับการสร้างเป็นภาพยนตร์ครั้งเดียว โดย พูนทรัพย์โปรดักชั่น กำกับการแสดงโดย วัฒนสิทธิ์ นำแสดงโดย สินจัย หงษ์ไทย, อภิชาติ หาลำเจียก, ลิขิต เอกมงคล, อภิรดี ภวภูตานนท์, ศรินทิพย์ ศิริวรรณ  ฉายในปี พ.ศ. 2529
ในปี พ.ศ. 2534 ได้มีการสร้างเป็นละครโทรทัศน์ครั้งแรก โดย กิตติ อัครเศรณี ออกอากาศทางททบ. 5 ทุกคืนวันจันทร์ และวันอังคาร หลังรายการมาตามนัด โดยใช้ชื่อว่า "แม่ผัวมหาภัย กับ สะใภ้สารพัดพิษ" แต่ภายหลังทาง กบว. ได้สั่งให้ตัดชื่อเหลือเพียง "สะใภ้" ตามชื่อภาพยนตร์เดิม  นำแสดงโดย ลีลาวดี วัชโรบล, บดินทร์ ดุ๊ก, อนันต์ บุนนาค, นิสา วงวัฒน์, ดวงตา ตุงคะมณี, ชลิต เฟื่องอารมย์, จามจุรี เชิดโฉม  โดย นันทนา วีระชน ได้ร่วมเขียนบทโทรทัศน์ในนามปากกา "อัครกิตติ" ปรากฏว่าละครครั้งนี้ได้รับความนิยมอย่างมาก มีระยะเวลาออกอากาศนานถึง 5 เดือน
ปี พ.ศ. 2541 กิตติ อัครเศรณี นำเรื่องสะใภ้มาสร้างละครโทรทัศน์อีกครั้ง ในชื่อ "สะใภ้ปฏิวัติ"  นำแสดงโดย วรุฒ วรธรรม, วฤณดา สมศิริ, ปิยะมาศ โมนยะกุล, ไพโรจน์ สังวริบุตร ออกอากาศทางช่อง 7 สี ทุกวันก่อนข่าวภาคค่ำ
ปี พ.ศ. 2552 ช่อง 7 สี ร่วมกับ ดีด้า วิดีโอ โปรดักชั่น ได้นำเรื่องนี้มาสร้างโดยในชื่อว่า "สะใภ้ใจเด็ด" มาสร้าง นำแสดงโดย กรรณาภรณ์ พวงทอง, อัษฎาวุธ เหลืองสุนทร, ดวงดาว จารุจินดา, มรกต กิตติสาระ  และปี พ.ศ. 2557 ช่องจ๊ะทิงจาได้นำมาสร้างใหม่ โดยในชื่อว่า "แม่ผัวตัวร้าย สะใภ้ตัวแสบ" มาสร้างเป็นครั้งล่าสุด นำแสดงโดย กชกร ส่งแสงเติม, กรศรัณย์ ไตรศรีศิลป์, ปนัดดา โกมารทัต, ปลั๊ก สวีเดน
วี (แก้ความกำกวม)

วี อาจหมายถึง
V ตัวอักษรตัวที่ 22 ในอักษรละติน
วี เครื่องเล่นเกมของบริษัทนินเท็นโด
บ่าววี นักร้องเพลงลูกทุ่ง
วี (นักร้อง) นักร้องของบีทีเอส
สายยตสึบาชิ

| สายยตสึบาชิ |
| --- | --- |


ข้อมูลทั่วไป
เจ้าของ: การคมนาคมเทศบาลโอซากะ
หมายเลขสาย: 3
ที่ตั้ง: โอซากะ ประเทศญี่ปุ่น
ปลายทาง: นิชิอูเมดะ ซูมิโนเอะโกเอ็ง
จำนวนสถานี: 11
การดำเนินงาน
รูปแบบ: รถไฟฟ้าใต้ดิน
ระบบ: รถไฟใต้ดินเทศบาลโอซากะ
ศูนย์ซ่อมบำรุง: มิโดริจิ
ขบวนรถ: 23 ซีรีส์
ประวัติ
เปิดเมื่อ: 10 พฤษภาคม ค.ศ. 1942
ข้อมูลทางเทคนิค
ระยะทาง: 11.4 km (7.1 mi)
รางกว้าง: 1435
ระบบจ่ายไฟ: 750 V DC, รางที่สาม
ความเร็ว: 70 km/h (43 mph)
| โอซากะเมโทร |
| --- | --- |
: สายมิโดซูจิ
: สายทานิมาจิ
: สายยตสึบาชิ
: สายชูโอ
: สายเซ็นนิจิมาเอะ
: สายซาไกซูจิ
: สายนางาโฮริสึรูมิเรียวกูจิ
: สายอิมาซาโตซูจิ
: สายนังโกพอร์ตทาวน์
ด ค ก
สายยตสึบาชิ (สาย 3) (ญี่ปุ่น: 四つ橋線; โรมาจิ: Yotsubashi-sen) เป็นเส้นทางรถไฟฟ้าในนครโอซากะ ประเทศญี่ปุ่น ในระบบรถไฟใต้ดินเทศบาลโอซากะ มีสถานีปลายทาง ได้แก่ นิชิอูเมดะและซูมิโนเอะโกเอ็ง ตัวย่อของทุกสถานี ขึ้นต้นด้วยตัว Y
ระบบรถไฟฟ้า > ปัจจุบัน

23 ซีรีส์ (ตั้งแต่ ค.ศ. 1990)
ระบบรถไฟฟ้า > อดีต

400 ซีรีส์ (ตั้งแต่ ค.ศ. 1942–1969)
1000 ซีรีส์ (ตั้งแต่ ค.ศ. 1956–1971)
1100 ซีรีส์ (ตั้งแต่ ค.ศ. 1958–1979)
1200 ซีรีส์ (ตั้งแต่ ค.ศ. 1958–1980)
50 ซีรีส์ (ตั้งแต่ ค.ศ. 1960–1980)
30 ซีรีส์ (ตั้งแต่ ค.ศ. 1972–1996)
สรุปเหรียญโอลิมปิกฤดูร้อน 1900

ประเทศเจ้าภาพ (ประเทศฝรั่งเศส)
เหรียญรางวัลแรก
| ลำดับที่  | ประเทศ   | ทอง  | เงิน  | ทองแดง  | รวม  |
| --- | --- | --- | --- | --- | --- |

| 1 |  ฝรั่งเศส* | 29 | 44 | 39 | 112  |
| 2 |  สหรัฐ | 19 | 14 | 15 | 48  |
| 3 |  สหราชอาณาจักร | 16 | 7 | 9 | 32  |
| 4 |  เบลเยียม | 6 | 5 | 5 | 16  |
| 5 |  ทีมผสม | 6 | 3 | 3 | 12  |
| 6 |  สวิตเซอร์แลนด์ | 6 | 2 | 1 | 9  |
| 7 |  เยอรมนี | 4 | 3 | 2 | 9  |
| 8 |  อิตาลี | 3 | 2 | 0 | 5  |
| 9 |  ออสเตรเลีย | 2 | 0 | 3 | 5  |
| 10 |  เดนมาร์ก | 1 | 3 | 2 | 6  |
| 11 |  ฮังการี | 1 | 2 | 2 | 5  |
| 12 |  คิวบา | 1 | 1 | 0 | 2  |
| 13 |  แคนาดา | 1 | 0 | 1 | 2  |
| 14 |  สเปน | 1 | 0 | 0 | 1  |
| 15 |  ออสเตรีย | 0 | 3 | 3 | 6  |
| 16 |  นอร์เวย์ | 0 | 2 | 3 | 5  |
| 16 |  เนเธอร์แลนด์ | 0 | 2 | 3 | 5  |
| 18 |  อินเดีย | 0 | 2 | 0 | 2  |
| 19 |  โบฮีเมีย | 0 | 1 | 1 | 2  |
| 20 |  เม็กซิโก | 0 | 0 | 1 | 1  |
| 20 |  สวีเดน | 0 | 0 | 1 | 1  |
| รวม (21 ประเทศ)  | รวม (21 ประเทศ)  | 96 | 96 | 94 | 286  |
1 2 3 4 5 6 7 8  นอกจากนี้ยังมีเพื่อนร่วมชาติในทีมผสมที่ได้รับเหรียญรางวัล เหรียญรางวัลเหล่านี้รวมอยู่ในตารางสำหรับ "ทีมผสม"
สายรัดข้อมือ

สายรัดข้อมือ มักมีลักษณะเป็นวงที่ทำจากพลาสติก หรือกระดาษมัน ที่ใช้เพื่อรัดหรือคาดที่บริเวณแขน  สายรัดเหล่านี้มักทำให้ไม่สามารถใช้ร่วมกันได้ เพื่อใช้เป็นเครื่องหมายประจำตัว หรือใช้เพื่อเป็นการประกาศความเชื่อหรือสนับสนุนองค์กรการกุศลต่าง ๆ
สายรัดข้อมือซิลิโคน

ต้นปีพ.ศ. 2548 สายรัดข้อมือซิลิโคนได้กลายเป็นเครื่องประดับที่ได้รับความนิยม ที่องค์กรการกุศลนำมาเพื่อหาเงินบริจาค  สายรัด Livestrong เป็นแบบแรกที่ออกมา ผ่านทางการริเริ่มโดยแลนซ์ อาร์มสตรองนักปั่นจักรยาน จากนั้นก็ได้มีออกมาอีกหลายแบบ
ในเมืองไทยสายรัดข้อมือ เริ่มเป็นที่นิยมในช่วงต้นปี พ.ศ. 2548 โดยที่ราคาของสายรัดข้อมือบางชนิดมีค่าสูงประมาณ 1 พันบาท และได้หมดความนิยมในช่วงกลางปี พ.ศ. 2548
แต่ในปัจจุบันได้รับความนิยมในการผลิตเพื่องาน แสดงสินค้า ของที่ระลึกสำหรับองค์กร ต่าง ๆ อย่างแพร่หลาย เนื่องจากมีต้นทุนต่อชิ้นทึ่ถูก
ซึ่งวิธีการผลิตสายรัดข้อมือ  นั้นมีหลายหลายวิธี ส่วนใหญ่นั้นสายรัดข้อมือจะมีการผลิตจาก ยาง ซิลิโคน Rubber หลากหลายเกรด
วีธีการขึ้นลายบนสายรัดข้อมือนั้น ในการผลิตจำนวนมากจะใช้การทำบล็อกในการขึ้นสินค้ามีข้อดีคือความคมชัดของลวดลายบนสายรัดข้อมือ
และอีกวิธีในการทำลวดลายบนสายรัดข้อมือนั้น คือ การใช้เลเซอร์ในการแกะสลักข้อความบนสายรัดข้อมือ ซึ่งสามารถทำได้ในจำนวนน้อยต่อแบบ ซึ่งได้รับความนิยมจากผู้บริโภค เพราะสามารถทำสายรัดข้อมือได้ตามความต้องการในจำนวนที่ไม่มาก อีกทั้งบางบริษัทยังสามารถ ใส่หมายเลยเลขโค๊ดเฉพาะสำหรับสายรัดข้อมือแต่ละอันได้ด้วย
ประเภท

| สี | ความหมาย |
| --- | --- |
เหลือง: เรารักพระเจ้าอยู่หัวLivestrongและจะเป็นลูกที่ดีของพ่อตลอดไป i love my father
ดำ/ขาว: การต่อต้านการเหยียดชาติพันธุ์ (Stand Up Speak Up)
น้ำเงิน: เดโมแครต, การทำร้าย (Beat Bullying), เมาไม่ขับ
น้ำเงินเข้ม: ความรุนแรงต่อเด็ก, มะเร็งลำไส้
น้ำเงินอ่อน: มะเร็งต่อมลูกหมาก, ออทิสติก
เขียว: กองทัพ, Fight The Ban (Pro-Hunting)
ชมพู: มะเร็งเต้านม
แดง: พรรครีพับลิกัน, ความรุนแรงต่อเด็ก, คริสเตียน
ขาว: Make Poverty History
วัดพุทธบูชา (ประเทศฝรั่งเศส)

| วัดพุทธบูชา |
| --- | --- |

ที่ตั้ง: 1 et 1 rue du Favreuil 59100 Roubaix, France  รูแบร์ (Roubaix, France) 59100
ประเภท: วัดไทย
นิกาย: เถรวาท
เจ้าอาวาส: พระครูปลัดชัชวาล ปญฺญาธโร
 สถานีย่อยพระพุทธศาสนา
วัดพุทธบูชา ประเทศฝรั่งเศส เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศฝรั่งเศส ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา
ความเป็นมาวัดพุทธบูชา ประเทศฝรั่งเศส > ประวัติการก่อสร้าง

ก่อตั้งเมื่อ 31 สิงหาคม 2547 ได้จดทะเบียนเป็นวัดถูกต้องตามกฎหมายของประเทศฝรั่งเศสตั้งแต่นั้น เป็นต้นมา คือ ASSOCIATION 1901 ENREGISTREE SOUS LE N. W595006923 / PREFECTURE DU NORD การบริหารวัดโดยมีคณะกรรมการ ประกอบด้วยคณะกรรมการ ฝ่ายสงฆ์ เจ้าอาวาส เป็นประธานอำนวยการ และพระสงฆ์ทั้งวัด เป็นกรรมการอำนวยการ กรรมการฝ่ายฆราวาสอีก 5 ท่าน เป็นกรรมการโดยการเลือกตั้ง นอกจากนั้นเป็นคณะกรรมการแต่งตั้งประจำแผนกต่าง ๆ โดย เป็นประธานที่ปรึกษาและผู้ทรงคุณวุฒิอื่น ๆ การบริหารงานของวัดพุทธบูชา วัดพุทธบูชาได้บริหารในระบบของสมาคม โดยที่ไม่หวังผลกำไรและไม่ยุ่งเกี่ยวกับทางการเมือง ระบบการบริหารใช้ตามระบบกฎหมายของประเทศฝรั่งเศส ทางสมาคมทำงานเพื่อเผยแผ่พระพุทธศาสนา การสังคมสงเคราะห์ และมีคณะกรรมการบริหารที่ถูกต้องตามที่ได้จดทะเบียนไว้เป็นที่ถูกต้อง
ความเป็นมาวัดพุทธบูชา ประเทศฝรั่งเศส > พระธรรมทูต

พระครูปลัดชัชวาล ปญฺญาธโร วัดโบสถ์สามเสน เขตดุสิต กทม.
พระมหาสมภพ อินทโชโต ป.ธ.9 Ph.D. วัดบางไผ่ (พระอารามหลวง) จังหวัดนนทบุรี
พระมหาโสภา สุภาจาโร วัดบางไผ่ (พระอารามหลวง) จังหวัดนนทบุรี
พระมหาสุวรรณ ญาณธโร ป.ธ.7, M.A.  วัดบางไผ่ (พระอารามหลวง) จังหวัดนนทบุรี
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาส/พระธรรมทูต 
| ที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระครูปลัดชัชวาล ปญฺญาธโร | เจ้าอาวาส พระธรรมทูต | พ.ศ. 2547 | ปัจจุบัน |  |  |
| 2 |  พระมหาสุวรรณ ญาณธโร | ป.ธ.7, M.A. พระธรรมทูต | พ.ศ. 2556 | ปัจจุบัน |  |  |
ความเป็นมาวัดพุทธบูชา ประเทศฝรั่งเศส > ศาสนสมบัติ

ที่ดิน 1 ไร่ คิดเป็นมูลค่า 390,000 ยูโร
อหังสาริมทรัพย์ กุฏิ 1 หลัง 7 ห้อง และศาลา 1 หลัง จุคนได้ 250 คน ห้องสมุด 1 ห้อง โรงเก็บของ 1 หลัง
เงินสดจำนวน 20,000 ยูโร
ความเป็นมาวัดพุทธบูชา ประเทศฝรั่งเศส > กิจกรรมที่ดำเนินในรอบปี

พิมพ์หนังสือสวดมนต์เป็นภาษาไทย-ลาว/และฝรั่งเศส
เทศน์-บรรยายธรรมเป็นประจำทุกสัปดาห์
สอนวิปัสสนากรรมฐานประจำวันอาทิตย์
เทศน์หรือบรรยายธรรม ตามสถานที่ต่าง ๆ ตามที่ได้รับนิมนต์
จัดกิจกรรมวันสำคัญทางพระพุทธศาสนา เช่น วันมาฆบูชา วันวิสาขบูชา วันอาสาฬหบูชา วันเข้าพรรษา ออกพรรษา และนอกจากนั้นก็ได้ ยึดถือประเพณี ตามฮีตสิบสองคลองสิบสี่ตลอดมา
ความเป็นมาวัดพุทธบูชา ประเทศฝรั่งเศส > กิจวัตรประจำวันของพระสงฆ์

เวลา 06.00 น.ปฏิบัติวิปัสสนากรรมฐาน
เวลา 06.30 น.ทำวัตรเช้า
เวลา 07.15 น. ฉันภัตตาหารเช้า
เวลา 09.00 น.สอนภาษาไทย-ลาว (ทุกวันอาทิตย์- ตลอดพรรษา)
เวลา 11.00 น.ฉันภัตตาหารเพล
เวลา 13.00 น.ปฏิบัติศาสนกิจตามหน้าที่
แหล่งข้อมูลอื่น

วัดพุทธบูชา ประเทศฝรั่งเศส เก็บถาวร 2021-02-28 ที่ เวย์แบ็กแมชชีน
Facebook : วัดพุทธบูชา ประเทศฝรั่งเศส
วัดศรีสุทธาราม (จังหวัดสมุทรสาคร)

| วัดศรีสุทธาราม |
| --- | --- |

ชื่อสามัญ: วัดศรีสุทธาราม, วัดกำพร้า
ที่ตั้ง: ตำบลบางหญ้าแพรก อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระครูสาครกิจจาภรณ์
 สถานีย่อยพระพุทธศาสนา
วัดศรีสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหญ้าแพรก อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 39 ไร่
ประวัติ

วัดศรีสุทธาราม เดิมมีชื่อว่า วัดกำพร้า ตามประวัติเล่าต่อกันมาว่า ชาวบ้านได้ช่วยกันถากถางป่าโดยใช้มีดพร้า ชื่อเดิมของวัดจึงหมายถึงวัดที่ชาวบ้านช่วยกันกำมีด กำพร้า ถางป่าสร้างวัดขึ้นมา แต่ต่อมาคนรุ่นหลังแปลความหมายผิดไปเป็นว่าที่น่าสงสาร วัดที่อาภัพ จึงมีการเปลี่ยนชื่อเป็น "วัดศรีสุทธาราม"
วัดศรีสุทธารามตั้งขึ้นเมื่อ พ.ศ. 2369 ในสมัยพระบาทสมเด็จพระนั่งเกล้าเจ้าอยู่หัว สาเหตุการสร้างวัดขึ้น สืบเนื่องมาจากประชาชนหมู่บ้านกำพร้าต้องไปทำบุญที่วัดบางหญ้าแพรก ซึ่งอยู่คนละฝั่งแม่น้ำกับหมู่บ้านเป็นความลำบากในการเดินทางเพื่อไปทำบุญ อาจเกิดอันตรายจากคลื่นลม กระแสน้ำเชี่ยว จึงเริ่มสร้างวัดขึ้น โดยผู้ริเริ่มคือ นายมะนูญ นายมะกริด นายมะแมว นายมะเหมี่ยว พร้อมด้วยประชาชนในหมู่บ้านนี้ได้ช่วยกันสละทรัพย์
อาคารเสนาสนะและปูชนียวัตถุ

อาคารเสนาสนะได้แก่ อุโบสถ กว้าง 12.6 เมตร ยาว 25.50 เมตร สร้างเมื่อ พ.ศ. 2510 เป็นอาคารคอนกรีตเสริมเหล็ก อุโบสถได้รับปฏิสังขรณ์เรื่อยมา มีหลังคาซ้อน 2 ชั้นมุงกระเบื้องประดับช่อฟ้า ใบระกา มีคันทวยรองรับชายคาโดยรอบ ตกแต่งหน้าบันเป็นลายธรรมจักรประกอบลายสาหร่ายรวงผึ้งระหว่างเสาด้านหน้า ประตูหน้าต่างเป็นซุ้มบันแถลง
ศาลาการเปรียญ กว้าง 16 เมตร ยาว 27 เมตร สร้างเมื่อ พ.ศ. 2522 เป็นอาคารไม้ หอสวดมนต์ กว้าง 12 เมตร ยาว 12.55 เมตร สร้างเมื่อ พ.ศ. 2501 เป็นอาคารไม้ กุฏิสงฆ์ จำนวน 7 หลัง เป็นอาคารครึ่งตึกครึ่งไม้ สร้างเมื่อ พ.ศ. 2537 บูรณปฏิสังขรณ์ประมาณปี พ.ศ. 2556 ศาลาอเนกประสงค์ กว้าง 10.35 เมตร ยาว 20.70 เมตร สร้างเมื่อ พ.ศ. 2532 เป็นอาคารคอนกรีตเสริมเหล็ก ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ปูชนียวัตถุของวัดได้แก่ พระประธานประจำอุโบสถ 1 องค์ พร้อมพระโมคคัลลาน์ พระสารีบุตร พระพุทธรูป 2 องค์ มีนามว่า หลวงพ่อดำ หลวงพ่อแดง และพระศรีอริยเมตไตรย วัดยังมีงานปิดทองประจำปีหลวงพ่อดำและหลวงพ่อแดง ช่วงกลางเดือนอ้ายขึ้น 13 และ 14 ค่ำ
รายนามเจ้าอาวาส

พระปลี
พระพรติสสวโส
พระครูสาครธรรมสุนทร
พระวิฑูรย์
พระครูสาครกิจจาภรณ์
สงครามลวง

ภาพโปสเตอร์ถูกพบเห็นได้ทั่วไปในอังกฤษระหว่าง "สงครามลวง"
สงครามลวง เป็นช่วงเวลาแปดเดือนแรกของสงครามโลกครั้งที่สอง ซึ่งยังไม่มีการรบใหญ่ในแนวรบด้านตะวันตก
ภายหลังกองทัพเยอรมันบุกเข้าโปแลนด์ในวันที่ 1 กันยายน 1939 สหราชอาณาจักรและฝรั่งเศสก็ประกาศสงครามต่อเยอรมนี อย่างไรก็ตาม 
ขณะที่กองทัพเยอรมันส่วนใหญ่ยังติดพันการรบอยู่ในโปแลนด์ สหราชอาณาจักรและฝรั่งเศสกลับไม่กล้าทำปฏิบัติการทางทหารใดต่อเยอรมนี มีเพียงการปะทะประปรายบริเวณชายแดนและการคว่ำบาตรทางเศรษฐกิจต่อเยอรมนี แม้มีข้อตกลงพันธมิตรทางการทหารอังกฤษ-โปแลนด์ และพันธมิตรทางการทหารฝรั่งเศส-โปแลนด์ ซึ่งผูกมัดให้ทั้งสองประเทศเข้าช่วยเหลือโปแลนด์
แนวรบด้านตะวันตกนั้นค่อนข้างสงบเป็นเวลากว่าเจ็ดเดือน แต่ว่าเยอรมนีก็สามารถครอบครองดินแดนจำนวนมากของยุโรปไปเสียแล้ว กองทัพสัมพันธมิตรรีบเสริมกำลังทันที โดยการซื้ออาวุธจากสหรัฐและวัตถุดิบเพื่อป้อนเข้าสู่โรงงานอุตสาหกรรม สหรัฐให้สิทธิพิเศษแก่อังกฤษและฝรั่งเศสที่จะซื้อสินค้าในราคาถูกลง และต่อมาก็ได้ให้เช่า-ยืม แต่ก็ยังปรากฎว่ามีบริษัทเอกชนบางแห่งของสหรัฐและอังกฤษที่ให้ความสนับสนุนเยอรมนีโดยปราศจากการเห็นชอบและการลงโทษจากภาครัฐ โรงงานบางแห่งในอังกฤษยังคงผลิตเครื่องยนต์ให้แก่เครื่องบินรบเยอรมัน บริษัทเอกชนอเมริกาขายวัตถุดิบทางอุตสาหกรรมแก่เยอรมนี  ด้วยเหตุที่สหรัฐมีการป้อนสินค้ามหาศาลเข้าสู่สหราชอาณาจักร เยอรมนีจึงพยายามที่ขัดขวางการค้าขายข้ามมหาสมุทรแอตแลนติก และก่อให้เกิดยุทธนาวีมหาสมุทรแอตแลนติก
สงครามลวงสิ้นสุดในวันที่ 10 พฤษภาคม 1940 เมื่อกองทัพเยอรมันบุกเข้าประเทศฝรั่งเศสและกลุ่มประเทศแผ่นดินต่ำ
ชื่อเรียก

ชาวอังกฤษทั่วไป เรียก "Funny War" หรือ "สงครามขบขัน" บ้างก็เรียก  "Bore War" ซึ่งเป็นการเล่นคำจากเดิมคือ "Boer War"
วินสตัน เชอร์ชิลล์ เรียกว่า "Twilight War" หรือ "สงครามคลุมเครือ"
ชาวเยอรมัน เรียกว่า "Sitzkrieg" หรือ "สงครามนั่งรอ" บ้างก็เรียก  "komischer Krieg" หมายความว่า "สงครามขบขัน" หรือ "สงครามประหลาด"
ชาวฝรั่งเศส เรียกว่า "drôle de guerre" หรือ "สงครามประหลาด"
ชาวอิตาลี เรียกว่า "guerra fittizia" บ้างก็เรียก "finta guerra" หมายความว่า "สงครามปลอม" และ "สงครามเท็จ" ตามลำดับ
ชาวโปแลนด์ เรียกว่า "dziwna wojna" หรือ "สงครามประหลาด"
การรุกซาร์ลันท์

บทความหลัก: การรุกซาร์ลันท์
ในเดือนกันยายน 1939 กำลังทหารฝรั่งเศสได้ล้ำพื้นที่ซาร์ลันท์เข้าไปลึก 3 ไมล์ก่อนที่จะถอนตัวออกมา ในการรุกครั้งดังกล่าว กองทัพฝรั่งเศสมีกำลังพลกว่า 98 กองพลและยานเกราะกว่า 2,500 คัน แต่ว่ากำลังทหารเยอรมันมีทหารเพียง 43 กองพลและปราศจากการสนับสนุนด้วยยานเกราะ
สงครามฤดูหนาว

บทความหลัก: สงครามฤดูหนาว
เหตุการณ์สำคัญหนึ่งในสงครามลวงก็คือ สงครามฤดูหนาว เริ่มตั้งแต่สหภาพโซเวียตโจมตีฟินแลนด์เมื่อวันที่ 30 กันยายน 1939 ประชาชนส่วนใหญ่ของอังกฤษและฝรั่งเศสนั้นมีความเห็นเข้าข้างฟินแลนด์ และเรียกร้องให้รัฐบาลทั้งสองร่วมกันช่วยเหลือฟินแลนด์ แต่ว่ากองทัพฟินแลนด์ก็สามารถยันทัพโซเวียตได้ สหภาพโซเวียตนั้นก็ถอนตัวออกจากสันนิบาตชาติ แผนการส่งทหารของอังกฤษและฝรั่งเศสเข้าไปช่วยเหลือฟินแลนด์นั้นได้ถูกคัดค้านอย่างหนัก กองทัพอังกฤษนั้นได้ประชุมก่อนที่จะส่งไปช่วยเหลือฟินแลนด์ ทว่าก็มิได้ส่งไปก่อนที่สงครามฤดูหนาวจะสิ้นสุดลง แต่กลับส่งไปช่วยเหลือนอร์เวย์ในการทัพนอร์เวย์แทน เมื่อวันที่ 20 มีนาคม หลังจากสงครามฤดูหนาวยุติ นายกรัฐมนตรีฝรั่งเศสก็ขอลาออก เนื่องจากประสบความล้มเหลวที่จะส่งความช่วยเหลือไปยังฟินแลนด์
การทัพนอร์เวย์

บทความหลัก: การทัพนอร์เวย์
มีการประชุมของฝ่ายสัมพันธมิตรว่าจะส่งกองทัพไปยังสแกนดิเนเวียตอนเหนือ แต่ยังมิได้รับการยินยอมจากประเทศเป็นกลางเหล่านั้น และเหตุการณ์อัทมาร์กในวันที่ 16 กุมภาพันธ์ได้ส่งสัญญาณเตือนแก่กองทัพเรือเยอรมันและประเทศเยอรมนี เนื่องจากต้องการที่จะคุกคามแหล่งโลหะและสินแร่ และสามารถยึดครองพื้นที่แถบชายฝั่งนอร์เวย์ เยอรมนีได้โจมตีเดนมาร์กและนอร์เวย์ในปฏิบัติการเวเซอร์อือบุง เริ่มตั้งแต่วันที่ 9 เมษายน ต่อมาระหว่างวันที่ 12-15 เมษายน กองทัพสัมพันธมิตรได้ขึ้นบกที่นอร์เวย์ แต่ว่าภายในสองสัปดาห์ นอร์เวย์ส่วนใหญ่ก็ตกอยู่ในมือของเยอรมัน กองทัพสัมพันธมิตรที่เหลือได้ถอนตัวออกจากนอร์เวย์
การเปลี่ยนรัฐบาลของอังกฤษ

ความล้มเหลวของการทัพของฝ่ายสัมพันธมิตรในนอร์เวย์ นั้นเป็นผลมาจากแผนการที่เพ้อฝันที่จะช่วยเหลือฟินแลนด์ ได้ก่อให้เกิดการโต้เถียงที่มีชื่อเสียงในสภาสามัญ นายกรัฐมนตรีเนวิล เชมเบอร์ลินถูกโจมตีอย่างหนัก ตามตัวเลขแล้วผลจากการลงมติไว้วางใจในคณะรัฐบาลของเขานั้นชนะไปด้วยเสียง 281 ต่อ 200 เสียง แต่ว่าผู้สนับสนุนเขาจำนวนมากได้ลงมติไม่ไว้วางใจเขา ขณะที่อีกส่วนหนึ่งไม่ออกเสียง นายเชมเบอร์ลินผู้อับอายนั้นพบว่าเป็นไปไม่ได้ที่เขาจะนำพาพรรคชาตินิยมของเขาต่อไป ในวันที่ 10 พฤษภาคม เขาก็สละตำแหน่งนายกรัฐมนตรีและหัวหน้าพรรคอนุรักษนิยม พระเจ้าจอร์จที่ 6 ทรงเลือกวินสตัน เชอร์ชิลล์ ผู้ซึ่งมีแนวคิดขัดแย้งกับนโยบายเอาใจเยอรมนีของนายเชมเบอร์ลินอย่างสิ้นเชิง ขึ้นเป็นผู้สำเร็จราชการแทน นายเชอร์ชิลล์นั้นต่อมาได้ตั้งรัฐบาลผสมอันประกอบด้วยพรรคอนุรักษนิยม พรรคแรงงานและพรรคเสรีนิยม และรัฐมนตรีหลายตำแหน่งที่ไม่ได้ดำรงตำแหน่งทางการเมืองมาก่อน
ในวันเดียวกันนี้เอง กองทัพเยอรมันเคลื่อนพลสู่เบลเยียม เนเธอร์แลนด์ ลักซ์เซมเบิร์ก และฝรั่งเศส เป็นอันว่าสงครามลวงได้สิ้นสุดลงอย่างสมบูรณ์
ดูเพิ่ม

การทรยศโดยชาติตะวันตก
Halford Mackinder's Necessary War ยุทธศาสตร์ทางการเมืองเบื้องหลังสงครามลวง
| ด ค กแนวรบด้านตะวันตกในสงครามโลกครั้งที่สอง |
| --- | --- |
ปฐมบท / ค.ศ. 1939: สงครามลวง  ·  การรุกซาร์ลันท์  ·  ยุทธการที่เฮลิโกแลนด์ไบต์
ค.ศ. 1940–1941: การบุกครองลักเซมเบิร์ก  ·  ยุทธการที่เนเธอร์แลนด์ (ยุทธการที่กรุงเฮก  ·  ยุทธการที่รอตเทอร์ดาม  ·  ยุทธการที่เซลันด์  ·  รอตเทอร์ดามบลิทซ์)  ·  ยุทธการที่เบลเยียม (ยุทธการที่ป้อมเอเบิน-เอมาเอล  ·  ยุทธการที่อานูว์  ·  ยุทธการที่ฌ็องบลู  ·  ยุทธการที่ลิส)  ·  ยุทธการที่ฝรั่งเศส (ยุทธการที่เซอด็อง  ·  ยุทธการที่มงกอร์แน  ·  ยุทธการที่อารัส  ·  ยุทธการที่บูลอญ  ·  การล้อมกาแล  ·  ยุทธการที่เดิงแกร์ก  ·  การถอนทัพที่เดิงแกร์ก)  ·  ยุทธการที่บริเตน (อาดเลอร์ทาค  ·  วันแสนทรหด  ·  วันยุทธการที่บริเตน)  ·  ปฏิบัติการสิงโตทะเล
ค.ศ. 1942–1943: ปฏิบัติการเซอร์เบอรัส  ·  ปฏิบัติการด็อนเนอร์ไคล์  ·  การตีโฉบฉวยแซ็ง-นาแซร์  ·  การตีโฉบฉวยเดียป
ค.ศ. 1944–1945: ปฏิบัติการโอเวอร์ลอร์ด  ·  ปฏิบัติการดรากูน  ·  การรุกจากปารีสถึงแม่น้ำไรน์  ·  ปฏิบัติการมาร์เก็ตการ์เดน (ยุทธการที่อาร์เนม)  ·  ยุทธการที่อาเคิน  ·  ปฏิบัติการเช็ลด์ท  ·  ยุทธการตอกลิ่ม  ·  การบุกครองเยอรมนี
สถานีเอ้อร์หลี่โกว

สถานีเปลี่ยนเส้นทางของรถไฟใต้ดินปักกิ่ง
สถานีเอ้อร์หลี่โกว (จีนตัวย่อ: 二里沟站; จีนตัวเต็ม: 二里溝站; พินอิน: Èrlǐgōu Zhàn) เป็นสถานีในสายที่ 6 และสายที่ 16 ของรถไฟใต้ดินปักกิ่ง สถานีนี้เปิดให้บริการในวันที่ 18 มีนาคม ค.ศ. 2023
ประวัติ

สถานีเอ้อร์หลี่โกวไม่ได้อยู่ในโครงการสายที่ 6 ระยะที่ 1 ในวันที่ 30 ธันวาคม ค.ศ. 2012 โดยชานชาลาของสายที่ 6 และ 16 เปิดให้บริการในวันที่ 18 มีนาคม ค.ศ. 2023 ชานชาลาของสายที่ 16 อยู่เหนือชานชาลาของสายที่ 6
ที่ตั้ง

สถานีนี้ตั้งอยู่บริเวณชุมทางเหนือ-ใต้ของถนนซานหลี่เหอที่มีทางสัญจรตะวันออก-ตะวันตกที่มีชื่อว่าถนนเชอกงจวงตะวันตก (车公庄西路) ไปทางตะวันตก และถนนเชอกงจวง (车公庄大街) ไปทางตะวันออก
รูปแบบ

สถานีทั้งสายที่ 6 และ 16 มีชานชาลาด้านข้างใต้ดิน โดยมีทางออก 5 เส้นทางที่มีอักษร A1, A2, B, C และ D ส่วนทางออก A1 และ A2 เข้าถึงได้ผ่านลิฟต์
ภาพ

ชานชาลาฝั่งตะวันตกของสายที่ 6
ชานชาลาฝั่งเหนือของสายที่ 16
สายมิโตะ

สายมิโตะ (ญี่ปุ่น: 水戸線; โรมาจิ: Mito-sen) เป็นเส้นทางรถไฟให้บริการระหว่างสถานีโอยามะ จังหวัดโทจิงิ กับสถานีโทโมเบะ จังหวัดอิบารากิ ประเทศญี่ปุ่น  มีระยะความยาวทั้งสิ้น 50.2 กิโลเมตร ดำเนินงานโดยบริษัทรถไฟญี่ปุ่นตะวันออก (JR East)
รายชื่อสถานี

รถไฟทั้งหมดจอดทุกสถานี
| สถานี | ชื่อญี่ปุ่น | ระยะทาง (กม)> ระหว่าง สถานี | ระยะทาง (กม)> รวม | เส้นทางเชื่อมต่อ |  | ที่ตั้ง | ที่ตั้ง |
| --- | --- | --- | --- | --- | --- | --- | --- |
| โอยามะ | 小山 | - | 0.0 |  โทโฮกุชิงกันเซ็ง JU สายหลักโทโฮกุ (สายอุตสึโนมิยะ) JS สายโชนัน–ชินจูกุ ■ สายเรียวโม | ∨ | โอยามะ | โทจิงิ |
| โอตาบายาชิ | 小田林 | 4.9 | 4.9 |   | ｜ |  ยูกิ | อิบารากิ |
| ยูกิ | 結城 | 1.7 | 6.6 |   | ◇ |  ยูกิ | อิบารากิ |
| ฮิงาชิยูกิ | 東結城 | 1.7 | 8.3 |   | ｜ |  ยูกิ | อิบารากิ |
| คาวาชิมะ | 川島 | 2.1 | 10.4 |   | ◇ | ชิกูเซ | อิบารากิ |
| ทามาโดะ | 玉戸 | 2.1 | 12.5 |   | ｜ | ชิกูเซ | อิบารากิ |
| ชิโมดาเตะ | 下館 | 3.7 | 16.2 | สายโมโอกะ สายโจโซ | ◇ | ชิกูเซ | อิบารากิ |
| นีฮาริ | 新治 | 6.1 | 22.3 |   | ◇ | ชิกูเซ | อิบารากิ |
| ยามาโตะ | 大和 | 3.6 | 25.9 |   | ｜ | ซากูรางาวะ | อิบารากิ |
| อิวาเซะ | 岩瀬 | 3.7 | 29.6 |   | ◇ | ซากูรางาวะ | อิบารากิ |
| ฮากูโระ | 羽黒 | 3.2 | 32.8 |   | ◇ | ซากูรางาวะ | อิบารากิ |
| ฟูกูฮาระ | 福原 | 4.2 | 37.0 |   | ◇ | คาซามะ | อิบารากิ |
| อินาดะ | 稲田 | 3.1 | 40.1 |   | ◇ | คาซามะ | อิบารากิ |
| คาซามะ | 笠間 | 3.2 | 43.3 |   | ◇ | คาซามะ | อิบารากิ |
| ชิชิโดะ | 宍戸 | 5.2 | 48.5 |   | ｜ | คาซามะ | อิบารากิ |
| โทโมเบะ | 友部 | 1.7 | 50.2 | สายโจบัง (บางขบวนวิ่งผ่านเพื่อไปยัง มิโตะ) | ◇ | คาซามะ | อิบารากิ |
แหล่งข้อมูลอื่น

สถานีในเส้นทางมิโตะ (เจอาร์ ตะวันออก) (ญี่ปุ่น)
ศูนย์กลางดาราจักร

ส่วนใกล้ใจกลางดาราจักรทางช้างเผือก ถ่ายด้วยกล้องโทรทรรศน์ขนาดใหญ่มาก
ศูนย์กลางดาราจักร (Galactic Center) คือจุดที่เป็นศูนย์กลางของดาราจักร รวมถึงใจกลางของดาราจักรทางช้างเผือกของเรา ใจกลางดาราจักรทางช้างเผือกอยู่ตรงส่วนที่สว่างที่สุดในทิศทางของกลุ่มดาวคนยิงธนู อยู่ไกลจากโลกประมาณ 7-8 กิโลพาร์เซก ก๊าซและฝุ่นระหว่างดวงดาวทำให้ไม่สามารถมองเห็นใจกลางดาราจักรหรือวิเคราะห์ด้วย รังสีอัลตราไวโอเลต หรือ รังสีเอกซ์แบบนุ่มได้ อย่างไรก็ตาม สามารถใช้รังสีแกมมา รังสีเอกซ์แบบแข็ง อินฟราเรด และ คลื่นวิทยุความยาวคลื่น 0.1~1 มิลลิเมตร เพื่อสังเกตใจกลางดาราจักร
วัตถุท้องฟ้าในกลุ่มดาวคนยิงธนูที่ชื่อว่า คนยิงธนูเอ* ซึ่งมีการแผ่รังสีคลื่นวิทยุที่ซับซ้อนอยู่เกือบใจกลางดาราจักร ปล่อยคลื่นวิทยุที่ทรงพลังและหลากหลายรูปแบบ นักดาราศาสตร์หลายคนเชื่อว่านั่นเป็นหลุมดำมวลยวดยิ่ง
วิลเลิม เฮนดริค คีสัม

นักฟิสิกส์ชาวดัตช์ (1876–1956)
| วิลเลิม เฮนดริค คีสัม |
| --- | --- |
วิลเลิม คีสัม ในปี ค.ศ.  1926
เกิด: 21 มิถุนายน ค.ศ. 1876 เทกเซล, เนเธอร์แลนด์
เสียชีวิต: 3 มีนาคม ค.ศ. 1956 (อายุ 79 ปี) ไลเดน, เนเธอร์แลนด์
มีชื่อเสียงจาก: ฮีเลียม
อาชีพทางวิทยาศาสตร์
สาขา: ฟลิกซ์
อาจารย์ที่ปรึกษาในระดับปริญญาเอก: โยฮันเนส ดิเดริก ฟาน เดอ วาลส์
 
วิลเลิม เฮนดริค คีสัม(/ˈkeɪsoʊm/) (21 มิถุนายน ค.ศ. 1876, เทกเซล – 3 มีนาคม ค.ศ. 1956, ไลเดน) เป็นนักฟิสิกส์ชาวดัตช์ที่คิดค้นวิธีการแช่แข็งของเหลวฮีเลียมในปี ค.ศ. 1926  นอกจากนี้ เขายังพัฒนาคำอธิบายทางคณิตศาสตร์ครั้งแรกของปฏิสัมพันธ์แบบไดพอล–ไดพอลในปี ค.ศ. 1921 ซึ่งปฏิสัมพันธ์แบบนี้ยังเป็นที่รู้จักในชื่อ "ปฏิสัมพันธ์ของคีสัม" (Keesom interactions)  เขาเคยเป็นนักเรียนของไฮเกอ กาเมอร์ลิง โอนเนิส ซึ่งค้นพบสภาพนำยวดยิ่ง ซึ่งเป็นการค้นพบที่ทำให้เขาได้รับรางวัลโนเบลสาขาฟิสิกส์ในปี ค.ศ. 1913 และค้นพบจุดเปลี่ยนแลมบ์ดา (lambda point) ซึ่งเป็นการเปลี่ยนแปลงที่มีความร้อนเฉพาะระหว่าง ฮีเลียม-หนึ่งและฮีเลียม-สอง ในปี ค.ศ. 1930
ในปี ค.ศ. 1924 เขาได้เป็นสมาชิกของ ราชบัณฑิตยสถานศิลปะและวิทยาศาสตร์แห่งเนเธอร์แลนด์  และในปี ค.ศ. 1966 ดาวเคราะห์น้อย 9686 คีสัม ได้รับการตั้งชื่อตามเขา
ดูเพิ่ม

ไทม์ไลน์ของเทคโนโลยีอุณหภูมิต่ำ
แหล่งข้อมูลอื่น

Albert van Helden, Willem Hendrik Keesom 1876 – 1956, In: K. van Berkel, A. van Helden and L. Palm ed., A History of Science in the Netherlands. Survey, Themes and Reference (Leiden: Brill, 1999) 498–500.
Scientists of the Dutch School: Willem Hendrik Keesom @ Royal Netherlands Academy of Arts and Sciences.
P.H. van Laer, Keesom, Wilhelmus Hendrikus (1876-1956), in Biografisch Woordenboek van Nederland.
สาธารณรัฐสังคมนิยมโรมาเนีย

สาธารณรัฐสังคมนิยมโรมาเนีย (RSR; โรมาเนีย Republica Socialistă România, อังกฤษ Socialist Republic of Romania) เป็นรัฐคอมมิวนิสต์ ตั้งแต่ ค.ศ. 1947 ถึง ค.ศ. 1989 โดยในระหว่างปี 1947 ถึง ปี 1965 รัฐแห่งนี้มีชื่อเรียกว่า สาธารณรัฐประชาชนโรมาเนีย (Romanian People's Republic) ประเทศนี้เคยอยู่ในรัฐบริวารโซเวียต ค่ายตะวันออก ด้วยการปกครองของพรรคคอมมิวนิสต์โรมาเนีย
แหล่งข้อมูลอื่น

ceausescu.org, an extensive website on Communist Romania.
memorialsighet.ro, a memorial site dedicated to the victims of Communism in Romania, based at Sighet prison.